**15**

**PROGRAMACIÓ**

**Itinerari**

**LLENGUA CATALANA 5**

Què et suggereix la paraula *surrealisme*?

Objectius

* Llegir amb fluïdesa el fragment d’un conte literari.
* Desenvolupar estratègies per comprendre un conte literari abans de la lectura, durant la lectura i després de la lectura.
* Entendre el vocabulari del conte.
* Escriure una explicació d’una situació d’acord amb el procés de pensar, escriure i revisar.
* Inventar i escriure el final d’un conte.
* Reconèixer les parts de l’oració: subjecte i predicat.
* Escriure oracions amb subjecte i predicat a partir de nuclis donats.
* Aplicar tècniques d’autoavaluació.

Competències bàsiques de l’àmbit lingüístic

**Dimensió comprensió lectora**

C4. Llegir amb fluïdesa per comprendre textos de la vida quotidiana, dels mitjans de comunicació i escolars en diferents formats i suports.

C5. Aplicar estratègies de comprensió per obtenir informació, interpretar i valorar el contingut d’acord amb la tipologia i la complexitat del text i el propòsit de la lectura.

C6. Utilitzar, per comprendre un text, l’estructura i el format de cada gènere textual i el component semàntic de les paraules i de les estructures morfosintàctiques més habituals.

**Continguts clau**

* Tipologia textual: el conte.
* Tipus de conte: conte popular i conte literari.
* Lectura en veu alta: fluïdesa.
* Lectura silenciosa: fluïdesa.
* Lectura i comprensió del vocabulari destacat del conte.
* Estratègies per a la comprensió: planificació, anticipació, idea principal, identificació de mots, inferències.
* Les parts de l’oració: subjecte, predicat i nucli.
* El nom i el verb.

**Dimensió expressió escrita**

C9. Produir textos de tipologies diverses amb un lèxic i una estructura que s’adeqüin al tipus de text, a les intencions i al destinatari.

**Continguts clau**

* Tipologia textual: el conte (final).
* Estratègies i recursos per a la producció de textos.
* Producció d’oracions amb subjecte i predicat a partir de nuclis donats.

**Dimensió literària**

C11. Llegir fragments i obres i conèixer alguns autors i autores significatius de la literatura catalana, castellana i universal.

**Continguts clau**

* Tipologia textual: el conte literari.
* Lectura i anàlisis guiada d’un fragment d’un conte.

Competències bàsiques de l’àmbit d’aprendre a aprendre

**Dimensió autoconeixement respecte de l’aprenentatge**

C2. Ser conscient del que se sap i del que cal aprendre.

**Continguts clau**

* Tècniques d’autoavaluació: activitats escrites.